CELEX: 62019TN0492
Language: et
Date: 2019-07-05 00:00:00
Title: kohtuasi T-492/19: 5. juulil 2019 esitatud hagi — GlaxoSmithKline Finance ja Setfirst versus komisjon

16.9.2019   
            
            
               ET
            
            
               Euroopa Liidu Teataja
            
            
               C 312/33
            
         
      5. juulil 2019 esitatud hagi — GlaxoSmithKline Finance ja Setfirst versus komisjon
      (kohtuasi T-492/19)
      (2019/C 312/28)
      Kohtumenetluse keel: inglise
      
         Pooled
      
      
         Hagejad: GlaxoSmithKline Finance plc (Brentford, Ühendkuningriik) ja Setfirst Ltd (Brentford) (esindajad: K. Bacon, QC, ja advokaat A. Lyle-Smythe)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada täies ulatuses komisjoni 2. aprilli 2019. aasta otsus C(2019) 2526 riigiabi SA.44896 kohta, mida Ühendkuningriik rakendas seoses välismaiste kontrollitavate äriühingute (edaspidi „CFC“) kontserni rahastamise maksuvabastusega;
               
            
                  —
               
               
                  teise võimalusena tühistada vaidlustatud otsus, milles see on seotud või võib olla seotud nende CFC-dega, mis on tegelikult asutatud ja millel on tegelikult teises liikmesriigis majandustegevus;
               
            
                  —
               
               
                  teise võimalusena tühistada vaidlustatud otsus osas, milles see ei anna abisaajale piisavalt teavet, et arvutada liigse raskuseta täpne tagastamisele kuuluv abisumma;
               
            
                  —
               
               
                  teise võimalusena näha ette niisugune osaline tühistamine, mida Üldkohus peab sobivaks; ja
               
            
                  —
               
               
                  igal juhul mõista hagejate kohtukulud käesolevas asjas välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimene väide, et komisjon on rikkunud õigusnormi ja esitanud ebapiisavat teavet, kui leidis, et kontserni rahastamise maksuvabastus (group financing exemption, edaspidi „GFE“) kujutab endast eelist, kuna teises liikmesriigis tegelikult asutatud CFC-de jaoks on kohtuotsuse Cadbury Schweppes (1) tagajärg, et nende emaettevõtjatel ei oleks üldse tulnud tasuda CFC maksu (isegi mitte osalisest GFE-st tulenevat vähendatud maksu).
               
            
                  2.
               
               
                  Teine väide, et komisjon on rikkunud õigusnormi, teinud ilmse hindamisvea ega ole esitanud piisavalt põhjendusi, kui leidis, et GFE ei olnud põhjendatud asutamisvabadusega kooskõla tagamise põhjustel.
               
            
                  3.
               
               
                  Kolmas väide, et komisjon on rikkunud õigusnormi ja teinud ilmse hindamisvea, kui leidis, et GFE ei olnud põhjendatud erand, mis lähtub vajadusest hoida ära keerulist ja ebaproportsionaalselt koormavat kasumipaigutust võtmetöötajate funktsioonidele, mis põhineb OECD seisukohal kasumipaigutuse kohta püsivatele tegevuskohtadele.
               
            
                  4.
               
               
                  Neljas väide, et komisjon on rikkunud õigusnormi, kuna ei ole esitanud piisavalt teavet tagastamise parameetrite kohta.
               
            
         (1)  12. septembri 2006. aasta kohtuotsus Cadbury Schweppes plc ja Cadbury Schweppes Overseas Ltd versus Commissioners of Inland Revenue (C-196/04, EU:C:2006:544).